2023.6.27.
HU
Az Európai Unió Hivatalos Lapja
C 225/5
1.
A Felügyelő Bizottságról dióhéjban 1.
Az Európai Csalás Elleni Hivatal (OLAF) Felügyelő Bizottsága (a továbbiakban: a Felügyelő Bizottság) a 883/2013/EU, Euratom európai parlamenti és tanácsi rendelettel (1) (a továbbiakban: OLAF-rendelet) létrehozott független szerv, amelynek célja az OLAF függetlenségének megerősítése és garantálása az OLAF vizsgálati feladatköre ellátásának rendszeres ellenőrzése révén. 2.
A Felügyelő Bizottság öt független, külső szakértőből (a továbbiakban: a tagok) áll, akiket az Európai Parlament, a Tanács és az Európai Bizottság közös megegyezéssel öt évre nevez ki (2).
A tagok teljesen függetlenül látják el a feladatukat, továbbá nem kérhetnek és nem is fogadhatnak el utasításokat bármely kormánytól vagy uniós intézménytől, testülettől, hivataltól vagy ügynökségtől.
A Felügyelő Bizottságot munkájában egy titkárság támogatja, amely a Felügyelő Bizottság közvetlen felügyelete alatt, a Bizottságtól, az OLAF-tól vagy bármely más szervtől függetlenül, állandó jelleggel működik.
A titkárság alapvető szerepet tölt be a Felügyelő Bizottság ellenőrzési feladatainak elősegítésében és az azokhoz való hozzájárulásban. 3.
Tekintettel az OLAF vizsgálatainak jellegére, az OLAF főigazgatójának vizsgálat indítására vagy lezárására vonatkozó határozatával szemben nem lehet az uniós bíróságokhoz fordulni jogorvoslatért.
Ezáltal gyakorlatilag a Felügyelő Bizottság az egyetlen olyan szervezet, amely felügyelheti az OLAF-ot és ellenőrizheti a vizsgálatok lefolytatásának módját.
A Felügyelő Bizottság így kiváltságos helyzetben van, mivel ellenőrzési szerepe alapján betekintést nyújt az uniós intézmények számára az OLAF működésébe, és biztosítékot nyújt arra, hogy az OLAF a jogszerűség keretein belül és az alkalmazandó eljárási garanciák tiszteletben tartásával jár el. 4.
Az OLAF-rendelet értelmében a Felügyelő Bizottságnak hármas szerepe van: az OLAF vizsgálati tevékenységének rendszeres nyomon követése, a hivatal főigazgatójának támogatása feladatai ellátásában, valamint jelentéstétel az európai uniós intézményeknek. 5.
Konkrétabban, az OLAF vizsgálatainak rendszeres nyomon követésével a Felügyelő Bizottság biztosítani kívánja, hogy: i. ne legyen külső beavatkozás az OLAF vizsgálati feladatkörébe; ii. a főigazgató valamennyi vonatkozó határozatát a jogszerűség és a pártatlanság elvének megfelelően fogadja el, és azok összhangban legyenek az Európai Unió Alapjogi Chartájával és az eljárási garanciákkal (3). 6.
Feladatai ellátása során a Felügyelő Bizottság i. véleményeket és adott esetben ajánlásokat intéz az OLAF főigazgatójához az OLAF vizsgálati tevékenységeivel, vizsgálatainak időtartamával és az OLAF ezen vizsgálatainak elvégzéséhez szükséges erőforrásokkal kapcsolatban, valamint ii. észrevételeket fogalmaz meg a vizsgálati eljárásokra vonatkozó OLAF-iránymutatások tervezetével kapcsolatban.
Véleményei és ajánlásai kiadásával a Felügyelő Bizottság soha nem avatkozik be folyamatban lévő vizsgálatok lefolytatásába. 2.
Változásokkal teli év 2.1.
A Felügyelő Bizottság új összetétele 7.
Az OLAF-rendelet 15. cikkének (2) bekezdése előírja, hogy az Európai Csalás Elleni Hivatal Felügyelő Bizottsága öt független tagból áll, akiket az Európai Parlament, a Tanács és a Bizottság közös megegyezéssel nevez ki.
Az OLAF-rendelet 15. cikkének (3) bekezdése szerint a felügyelő bizottsági tagok hivatali ideje öt év, amely ezt követően nem hosszabbítható meg.
Annak érdekében, hogy a Felügyelő Bizottság által képviselt szakértelem folytonossága biztosítva legyen, a bizottsági tagok közül egyszerre hármat, majd azt követően kettőt kell felváltani. 8.
A Felügyelő Bizottság két tagjának, Grażyna Stronikowskának és Rafael Muñoz López-Carmonának a megbízatása 2021. július 12-én lejárt, a fennmaradó három tag, Jan Mulder, Maria Helena Pereira Loureiro Correia Fazenda és Dobrinka Mihaylova megbízatása pedig 2022.
január 22-én járt le (4).
(1)
(2) (3) (4)
Az (EU, Euratom) 2016/2030 rendelettel és az (EU, Euratom) 2020/2223 rendelettel módosított, az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről szóló, 2013. szeptember 11-i 883/2013/EU európai parlamenti és tanácsi rendelet (HL L 248., 2013.9.18., 1. o.)
15. cikkének (2) bekezdése.
Elérhető a következő címen: https://eur-lex.europa.eu/legal-content/HU/ TXT/?uri=CELEX:02013R0883-20210117 A Felügyelő Bizottságban felhalmozott tapasztalatok megőrzése érdekében a tagok váltakozó alapon cserélődnek a 883/2013/EU, Euratom rendeletnek megfelelően.
Elérhető a következő weboldalon: https://www.europarl.europa.eu/charter/pdf/text_en.pdf Az Európai Csalás Elleni Hivatal (OLAF) Felügyelő Bizottsága tagjainak kinevezéséről szóló, 2016. július 13-i (EU, Euratom) 2016/1201 európai parlamenti, tanácsi és bizottsági határozat (HL L 198., 2016.7.23., 40. o.)
1. cikke szerint.